бяха счетени за обосновани, точни и подкрепени от проверени данни. При липсата на по-точна информация, тези корекции бяха направени въз основа на действителни данни, отнасящи се до Fang Da в паралелното разследване по член 5.
 3.1.2.5. Дъмпингов марж
 (41)
 Дъмпинговият марж бе изчислен като разликата, с която средната нормална стойност превишаваше средната експортна цена. Така получените резултати сочат към общ дъмпингов марж от над 100 %. Установеният дъмпингов марж е значително по-висок от дъмпинговите маржове, установени по време на първоначалното разследване.
 3.1.3. Перспективи пред вноса, ако мерките бъдат отменени
 (42)
 Комисията анализира дали съществува вероятност от продължаване на дъмпинга, ако срокът на действие на мерките изтече. Бяха анализирани следните елементи: производственият капацитет и свободният капацитет в КНР, експортните цени за други дестинации и капацитетът за усвояване от пазарите на други трети държави.
 (43)
 Анализът се основаваше предимно на информацията, предоставена в искането, както и на информация, която беше публично достъпна и/или изпратена в рамките на настоящото разследване. Бяха използвани и други източници на информация, като например статистическите данни на Евростат за вноса и статистическите данни за износа от засегнатата държава.
 3.1.3.1. Неизползван капацитет
 (44)
 При липса на съдействие бяха използвани данните, предоставени в искането за преразглеждане, базата данни по член 14, параграф 6, както и китайските статистически данни за износа. Китайският капацитет е консервативно оценен чрез ползване на публично достъпни данни за капацитета на само един китайски производител износител (10). Резултатът е капацитет от най-малко 40 000 тона, но информацията в досието показва, че има поне още двама китайски производители (с изключение на Fang Da) и че поради това тази консервативна оценка занижава действителния капацитет на КНР.
 (45)
 Въз основа на китайските статистически данни за износа и на статистическите данни за вноса за Съюза (с изключение на Fang Da) по член 14, параграф 6 по отношение на разглеждания продукт, оценката по-горе показва, че има свободен капацитет от близо 17 000 тона общо за китайския пазар и пазара на Съюза, или свободен капацитет три пъти по-голям от този на пазара на Съюза.
 3.1.3.2. Експортни цени към трети държави
 (46)
 Съгласно китайските статистически данни за износа средните китайски цени за другите основни пазари на КНР (като Южна Африка, Бразилия, Аржентина и Турция) са на същото равнище или дори по-ниски от продажните им цени за Съюза.
 (47)
 Горепосоченото показва, че разглежданият продукт е предмет на дъмпинг на пазарите на трети държави, както и че Съюзът ще продължи да представлява привлекателен пазар за китайските производители износители, ако мерките бъдат отменени.
 3.1.3.3. Усвояване от страна на трети пазари
 (48)
 Натриевият цикламат е забранен за употреба в храни, напитки и фармацевтични продукти на редица големи пазари на трети държави, в това число и САЩ. Нямаше данни в досието, които да сочат очакван растеж на пазарите на други трети държави за натриев цикламат, нито информация в досието за големината на китайския вътрешен пазар и неговия очакван растеж.
 (49)
 Ето защо се смята, че капацитетът за усвояване от пазари, различни от пазара на Съюза, е доста нисък и следователно Съюзът ще бъде привлекателен пазар, ако мерките бъдат отменени.
